Most, Itt - Hon

Mondd, mi fájhat jobban,
mint amikor egy nemzet
belülről sorvad?
Amikor a fát a féreg belülről
rágja, nehéz annak akadni
furfangos nyomára.

Igaz arcát ki találja, ha
belebújik minden ideába?
S van-e annak igaz arca, aki
a parancsolatokat be nem tartja?
Aki eltűr minden becsmérlést,
csak élhessen a gyümölcs közepén.

A gátakat nem ismeri, sima testét
mindenen átpréseli.
S a férget kidobni csak úgy tudod
ha a gyümölcsből is kitépsz egy darabot!
Közben sorvad a becsületed, arcodra
a szégyen vés jelet.

Belsőd lázas beteg s éled önérzeted,
a hamissággal, azonosulni nem lehet!
Nem érezheti a fájdalmad senki jobban
te most és itt! - hon vagy.
A szenvedést a külhon átérzi, de a súlyt
a kitartó viseli.